Aasta 2010 tõotab tulla huvitav, põnev ja minu meelest palju karmim ja pingelisema taevaseisuga, kui 2012. aasta detsember. Prognoosida eriti ei tahaks, seepärast toon ära peamised seisud ja mõningad mõtted, mis teksti  kirjutades tekkisid. Juba sel sügisel hakkab formeeruma kaugemate planeetide disharmoonilised seisud. 15. nov. on esimene täpne kvadratuur Saturnil Pluutoga. See on nende omavahelise tsükli faas, kus Saturn läheneb Pluutole, tehes enne siis läheneva kvadratuuri. Tsükkel ise algas novembris 1982.aastal 27.36 Kaaludest. Lõppeb tsükkel 10 aasta pärast, kui Saturn jõuab Pluutoga ühte 20.jaan.2020.a. 22.46 Kaljukitses. Mida kujutab endast see tsükkel. Et paremini aru saada tema toimest ja iseloomust, sai koostatud  kogu nende tsüklite alguste ülevaade ajaloos toimunud sündmuste kirjapanemisega. Kogu sündmuste jada on kirjas artiklis Saturni ja Pluuto ühendused läbi kahe aastatuhande. Eraldi tõin ära ka Saturni ja Pluuto vastasseisud ja läheneva kvadratuuri toimed läbi viimase kuuesaja aasta artiklis Saturni ja Pluuto kvadratuurid.